Et tyveri af en prøvecreme fra en butik i Algade i Brønderslev var mere, end gerningsmandens samvittighed kunne bære. Tirsdag den 23. maj var en 17-årig mand sluppet ud af butikken med en prøvecreme. Men da han kom hjem væltede den dårlige samvittighed ind over ham, og han besluttede sig for at aflevere cremen tilbage. På vej ned mod butikken mødte den unge mand en butiksvagt. Overfor butiksvagten tilstod den unge mand sit tyveri, og sammen gik de over og afleverede cremen.

Referat:
En 17-årig mand fra Brønderslev fik så dårlig samvittighed efter et butikstyveri, at han gik tilbage og afleverede tyvekosterne tilbage.